b'\n_START_ARTICLE_\nMiehitt\xc3\xa4m\xc3\xa4t\xc3\xb6n avaruustoiminta\n_START_SECTION_\nMiehitt\xc3\xa4m\xc3\xa4tt\xc3\xb6mien avaruuslentojen eri muodot\n_START_PARAGRAPH_\nMiehitt\xc3\xa4m\xc3\xa4t\xc3\xb6n avaruustoiminta on halvempaa ja yksinkertaisempaa kuin miehitetty ja esimerkiksi lentojen m\xc3\xa4\xc3\xa4r\xc3\xa4ss\xc3\xa4 huomattavasti yleisemp\xc3\xa4\xc3\xa4. Miehitt\xc3\xa4m\xc3\xa4t\xc3\xb6n avaruustoiminta voidaan periaatteessa jakaa institutionaaliseen ja kaupalliseen._NEWLINE_Institutionaalinen avaruustoiminta on yleens\xc3\xa4 avaruustutkimusta tai sotilaallista avaruustoimintaa. Avaruustutkimuksen lennot ovat yleens\xc3\xa4 avaruusluotaimia. Miehitt\xc3\xa4m\xc3\xa4tt\xc3\xb6miksi avaruuslennoiksi ei yleens\xc3\xa4 katsota kantorakettien laukaisuja, joissa osa raketista on j\xc3\xa4\xc3\xa4nyt kiertoradalle vaikka n\xc3\xa4in tehtiin aikoinaan mm. miehitettyjen lentojen muodostelmalentokokeiluissa (esimerkiksi Atlas-Agena). N\xc3\xa4iden rakettien ylimm\xc3\xa4t vaiheet muodostavat kuitenkin merkitt\xc3\xa4v\xc3\xa4n osa ihmisen luomasta avaruusromusta matalilla kiertoradoilla._NEWLINE_Sotilaallinen avaruustoiminta on toistaiseksi keskittynyt tiedustelusatelliitteihin ja sotilaallisiin viestint\xc3\xa4satelliitteihin. Ohjuskokeet, joissa l\xc3\xa4hetetty laite voi viipy\xc3\xa4 maan matalalla kiertoradalla joniin aikaa, ei pidet\xc3\xa4 avaruustoimintana, t\xc3\xa4ten esim. maanp\xc3\xa4\xc3\xa4llisill\xc3\xa4 ohjuksilla toteutetut ohjustentorjuntaj\xc3\xa4rjestelm\xc3\xa4t eiv\xc3\xa4t ole avaruustoimintaa._NEWLINE_Kaupallinen toiminta on toistaiseksi ollut l\xc3\xa4hinn\xc3\xa4 tietoliikennesatelliitteja._NEWLINE_Miehitt\xc3\xa4m\xc3\xa4t\xc3\xb6n avaruustoiminta on p\xc3\xa4\xc3\xa4asiassa satelliittien ja avaruusluotainten lentoja. Miehitettyjen lentojen valmistelut, joissa ei lenn\xc3\xa4tet\xc3\xa4 avaruuslent\xc3\xa4ji\xc3\xa4 tai edes koe-el\xc3\xa4imi\xc3\xa4 ovat miehitetyn avaruuslennon ja \xe2\x80\x9drobotiikkamissioiden\xe2\x80\x9d rajalla. Samanlaista rajanveto-ongelmaa ei ole avaruuskapseleissa teht\xc3\xa4viss\xc3\xa4 biologisissa kokeissa._NEWLINE_T\xc3\xa4m\xc3\xa4n alasivuilla listataan laukaisuajanohdan mukaisessa j\xc3\xa4rjestyksess\xc3\xa4 satelliitit ja avaruusluotaimet. Luettelo ei sis\xc3\xa4ll\xc3\xa4 miehitt\xc3\xa4m\xc3\xa4tt\xc3\xb6mi\xc3\xa4 tai koe-el\xc3\xa4imi\xc3\xa4 kuljettaneita avaruuskapseleita, joiden katsotaan kuuluvan miehitettyjen lentojen teknisiin valmisteluihin.'